*1. számú melléklet*

**A „40. Simonfa-Zselickislak-Zselicszentpál-Töröcske szennyvíz” víziközmű-rendszer tárgyi eszközeinek fejlesztését szolgáló beruházási, felújítási és karbantartási munkák**

**egységes értelmezéséről**

Jelen megállapodás vonatkozásában a tárgyi eszköz, karbantartás, felújítás fogalmakat a számvitelről szóló 2000. évi C. törvény határozza meg.

**1. Alapelvek**

* 1. A Kaposvár Megyei Jogú Város Önkormányzata, valamint a Simonfa, Zselickislak és Zselicszentpál Községek Önkormányzatának (továbbiakban: Ellátásért Felelős) tulajdonában lévő víziközmű-rendszert bérleti-üzemeltetési szerződés keretében a KAVÍZ Kaposvári Víz- és Csatornamű Kft. (továbbiakban: Szolgáltató) üzemelteti.
  2. Az üzemeltetési szerződés alapján az üzemeltetésre átadott tárgyi eszközök karbantartása, állagmegóvása, javítása, az azokon végzett hibaelhárítás Szolgáltató feladata. E tevékenységekről a szennyvízelvezetés folyamatos, zavartalan, biztonságos végzése érdekében Szolgáltató saját hatáskörben dönt. Ezek költségei az éves jóváhagyott üzleti tervben elfogadásra kerülnek.
  3. Az üzemeltetett tárgyi eszközök beruházását, felújítását és pótlását Ellátásért Felelős finanszírozza. Fejlesztés csak az Ellátásért Felelős előzetes beleegyezése és bérleti-üzemeltetési díjból történő finanszírozás esetén és a Magyar Energetikai és Közmű-szabályozási Hivatal (MEKH) előzetes jóváhagyása alapján – a Gördülő Fejlesztési Terv (GFT) keretében - végezhető. Kivételt képeznek azok az előre nem tervezhető rendkívüli helyzetek, amelyekben életveszély, kimagaslóan nagy vagyoni kár megakadályozása, illetve a szolgáltatás folyamatosságának biztosítása forog veszélyben. Ezekben a helyzetekben az Ellátásért Felelős és a MEKH értesítése mellett a tevékenységet azonnal el kell kezdeni.
  4. Az üzemeltetett tárgyi eszközök fejlesztéséről - rendkívüli esemény kivételével - Szolgáltató szakmai javaslatának figyelembe vételével Ellátásért Felelős Közgyűlése/Képviselő-testülete az elfogadott GFT figyelembe vételével, az éves költségvetés elfogadásakor dönt. A döntés tartalmazza a tárgyévben elvégzendő fejlesztéseket célonként, a Szolgáltató illetve idegen kivitelezők által elvégzendő felújítások szerinti bontásban., valamint a felújítások fedezetét.
  5. Szolgáltató fejlesztési javaslatát a közszolgáltatás folyamatos, megbízható és színvonalas teljesítését szem előtt tartva nyújtja be Ellátásért Felelőshöz.
  6. Szolgáltató a vállalkozási szerződés alapján saját kivitelezésében végzett fejlesztésekről tételes elszámolást köteles benyújtani Ellátásért Felelősnek. Szolgáltató a fejlesztéshez szükséges anyagokat a legkedvezőbb ajánlatot adó vállalkozóktól szerzi be, és az ágazati szabvány szerinti I. osztályú minőségben teljesít.

Szolgáltató a fejlesztésekre kötött egyedi szerződésekben meghatározott teljesítési határidő be nem tartása esetén kötbér megfizetését vállalja, ami a számlából levonható. Ellátásért Felelős az igazolt teljesítést követően benyújtott számlát annak kézhezvételét követő 15 napon belül egyenlíti ki.

* 1. Olyan rendkívüli esemény (meghibásodás) bekövetkezésekor, melynek elhárítása a 3. pont szerinti esetekben felújításnak is minősülő beavatkozást igényel, Szolgáltató köteles haladéktalanul tájékoztatni Ellátásért Felelőst. Szolgáltatónak az Ellátásért Felelős rendelkezésére kell bocsátania minden információt, mely alapján a szolgáltatás folyamatosságának és biztonságának mérlegelésével a bejelentést követő 24 órán belül dönteni tud arról, hogy indokoltnak tartja-e a beavatkozás olyan mértékét, ami miatt az felújításnak minősül (az elvégzendő munkák, beépítendő anyagok mennyiségi paraméterei, költség becslése, a beavatkozás nagyságrendjének indoklása, stb.).
  2. Felújításnak elfogadott rendkívüli beavatkozás esetén Szolgáltató a tételes elszámolást köteles felosztani hibaelhárítási és felújítási költségekre. A hibaelhárításra jutó költségeket Szolgáltató, a felújításra jutó költségeket Ellátásért Felelős viseli.
  3. Ellátásért Felelős előzetes értesítése és jóváhagyása nélkül végzett beavatkozások utólagosan - a 3. pontban felsorolt rendkívüli esetek kivételével - felújításként nem számolhatók el.

**2. A Szolgáltató feladatkörébe tartozó karbantartási feladatok**

**2.1.** Épületek karbantartása

Az üzemeltetési szerződéssel Szolgáltató részére átadott épületek karbantartása Szolgáltató feladata az alábbiak szerint:

* Meglévő épületen végzett minden olyan munka, amely a folyamatos, zavartalan, biztonságos üzemeltetéshez szükséges, amelyet a rendeltetésszerű használat érdekében el kell végezni, amely a folyamatos elhasználódás rendszeres helyreállítását eredményezik, még akkor is, ha az épület alkotórészei lényeges elemeinek részleges cseréjével jár együtt,
* a rendeltetésszerű használat érdekében elvégzett külső, belső állagmegóvási munka (vakolás, meszelés, festés, mázolás),
* tetőszerkezet javítása, részleges cseréje,
* lapostető-szigetelés javítása,
* az épület talajnedvesség elleni szigetelése, javítása, injektálása,
* a szellőző-, légállapot szabályozó berendezések részleges cseréje, az alkotórészeinek cseréje,
* a villamos energia, a víz-, a gáz-, a hőellátás vezetékeinek, berendezéseinek javítása,
* a meglévő épület – Ellátásért Felelős engedélyével történő – olyan átépítése, átalakítása, amelynek eredményeként az épület egészének, vagy az épület egy részének funkciója, rendeltetése nem változik meg (például célszerűségi okokból az épületen belüli válaszfalak, szociális helyiségek áthelyezése).

**2.2.** Építmények karbantartása

Az üzemeltetési szerződéssel Szolgáltató részére átadott építmények karbantartása Szolgáltató feladata az alábbiak szerint:

* a meglévő építményen végzett minden olyan munka, amely a folyamatos, zavartalan, biztonságos üzemeltetéshez szükséges, amelyet a rendeltetésszerű használat érdekében a tervszerű megelőző karbantartás (TMK) keretében vagy eseti jelleggel, de rendszeresen el kell végezni, ide nem értve a vis major (előre nem látott körülmény, elhárítatlan akadály) miatt szükségessé váló közvetlen hibaelhárítást, továbbá a közvetlen hibaelhárítás miatt más tárgyi eszközökön végzett bontási és helyreállítási munkákat,
* szennyvízvezeték csere 12,0 fm-nél rövidebb szakaszon.

**2.3.** Gépek, berendezések, műszerek karbantartása

Az üzemeltetési szerződéssel Szolgáltató részére átadott gépek, berendezések, műszerek karbantartása Szolgáltató feladata az alábbiak szerint:

* A meglévő gépek, gépi és technológiai berendezések, felszerelési tárgyak, műszerek, folyamatos, zavartalan, biztonságos üzemeltetését szolgáló karbantartási, javítási, állagmegóvási munkák, mint például a gépek időszakonkénti felülvizsgálata, tisztítása, kenése, a meghibásodások és üzemzavarok elhárítása, a tervszerű megelőző karbantartás, a rendeltetésszerű használat során elhasználódott alkatrészek cseréje, javítása, a folyamatos működés, a biztonságos üzemeltetés érdekében,
* a meglévő gépek, olyan korszerűsítése, alkotórészeik olyan – az eredetitől eltérő, az üzembiztonságot, a gazdaságosságot növelő, a környezetszennyezést csökkentő – megoldása, amelynek eredményeként a gépek kapacitása nem növekszik, eredeti rendeltetése nem változik meg, funkciói nem bővülnek, további műveletek vagy új feladatok ellátására nem lesz alkalmas,
* a meglévő gépek, gépi és technológiai berendezések, felszerelési tárgyak vállalkozáson belüli (egyik szervezeti egységtől a másikhoz) áthelyezésével kapcsolatosan az alapozás megszüntetése (feltörése), az áthelyezéssel kapcsolatos szállítása, majd az új helyen alapozása, szerelése, üzembe helyezése.

**3. Beruházási és felújítási feladatok**

A karbantartás körébe nem tartozó épület-, építmény-, gép-, berendezés-, műszer-felújításokról, átalakításokról, beszerzésekről, bővítésekről a szükséges pénzügyi forrás biztosításával az Ellátásért Felelős dönt.

Kaposvár, 2017. december …...

………………………… …………………………

**Szita Károly Bodrog Gábor**

*polgármester polgármester*

Kaposvár Megyei Jogú Város Önkormányzata Simonfa Községi Önkormányzat

………………………… …………………………

**Bene Sándor Szabó József**

*polgármester polgármester*

Zselickislak Községi Önkormányzat Zselicszentpál Községi Önkormányzat

pénzügyi ellenjegyző:

………………………… …………………………

**Balogh Beáta**

*gazdasági igazgató*

Kaposvár Megyei Jogú Város Önkormányzata Simonfa Községi Önkormányzat

………………………… …………………………

Zselickislak Községi Önkormányzat Zselicszentpál Községi Önkormányzat

szolgáltató:

…………………………

**Genczler István**

*ügyvezető*

KAVÍZ Kaposvári Víz- és Csatornamű Kft.